***Viser på vandring*** er den andre viseboken fra plateserien Frem fra Glemselen, av Per Johan Skjærstad, utgitt på Aschehougs forlag i 1978. Mens den første boken *Frem fra glemselen - Kjente viser fra en svunnen tid* kun besto av visene fra de to første «Frem fra glemselen»-platene, var denne boken mere forseggjort. NRK laget TV-programmet *Viser på vandring*, som ble sendt våren 1978, med reprise året etter. I forbindelse med dette ga Per Johan Skjærstad ut denne boken. Det var også en etterspørsel på markedet siden de 5 hittil utkomne «Frem fra Glemselen»-platene hadde «sprengt alle norske platerekorder», for å sitere Plateselskapet Talent.

Forordet i boken var av Dagfinn Grønoset, mannen som også var programleder for programmet som gikk på NRK. Foruten en lang innledning med Skjærstad selv, som forteller hvordan han samlet visene, får man også høre historien til artistene på platene: Rita Engebretsen og Helge Borglund. I tillegg finnes det presseklipp, samt at studiomusikerne, og arrangøren på de første platene Bjørn Kruse forteller hvordan det var å jobbe med skillingsviser. Boken er godt illustrert med bilder, og er et fint dokumentar på plateserien «Frem fra glemselen».

Bokens innhold
--------------

### Forord

* Ved Dagfinn Grønnoset

### Frem fra glemselen

* Per Johan Skjærstad forteller sin historie

### Tre som har husket visene

* Gerda Finsberg Hansen, Agnes Alnes og Kristian Øvergard forteller om sitt forhold til skillingsvisene

### Slik startet skredet

* Arnt Haugen forteller om sin jobb som musikalsk leder for TV-programmet «Ut i det blå», hvor Rita Engebretsen opptrådte første gang med visa «Tullingen».

### Skillingsvisene

1. «Tullingen»
2. «Lite å leve for»
3. «Taterjenta»
4. «Barndomshjemmet»
5. «Fjorden der hjemme»
6. «Ingen bok er meg så kjær»
7. «Søster Ellen»
8. «Barnesletten»
9. «Den gamle konen»
10. «Sigøynerpiken»
11. «Søster Nelly»
12. «Det er det samme hvor jeg drar»
13. «Gale-Truls»
14. «Vesleblakken»
15. «Sjøgutten»
16. «Mustalainen»
17. «Den fremmede fugl»
18. «Langt der ute»
19. «Mellom granskog og li»
20. «Cecilia og rallaren»
21. «En fanges siste hilsen»
22. «Husmannsdottera»
23. «Sangen om Solveig»
24. «Vi seiler for velstand og lykke»
25. «På gården Tveit»
26. «Den herlige stund»
27. «I Aurdal i Valdres»
28. «Elvira Madigan»
29. «Balldrakten»
30. «Jeg er en slusk»
31. «Titanics undergang»
32. «Det er solskinn, sommer solskinn»
33. «Lille, vakre Anna»
34. «Fant-Sonja»
35. «Negerslaven»
36. «Tatervise ved bålet»
37. «Blind-Fredrik»
38. «Sangen til mor»
39. «I en sal på hospitalet»

### Ritas historie

* Rita Engebretsen forteller

### Helges historie

* Helge Borglund forteller

### Ritas innsats

* Jan Støkket, Ritas manager

### Helge Borglund, gullstrupen som ikke ville opptre

* Frank Tønseth, Helges første manager forteller

### Musikerinntrykk

* Musikerne fra platen forteller: Bjørn Jacobsen, Erik Tøraasem, Kai Angel Næsteby

### Om å arrangere skillingsviser

* Bjørn Kruse forteller

### Kultur på grasrotnivå

* Musikkskribent Arve Strømsæther forteller

### Presseinntrykk

* Journalist Svein Boye Andersen forteller

### En stor dag

Avslutningsord av og med Per Johan Skjærstad, forteller om da de fikk uttdelt 4 sølv, gull, diamant og platina hver for «fullt hus», for de fire første «Frem fra glemselen» – platene.

Utgivelser
----------

* 1978 Aschehoug & Co ISBN 82-03-09747 (heftet og innbundet)